Diari Oficial de la Generalitat Valenciana


Sumari del DOGV 9844, del 08-05-2024 (2024/3622)

RESOLUCIÓ de 27 de febrer de 2024, del conseller de Sanitat, per la qual es crea el registre general del Departament de Salut de Dénia de la Conselleria de Sanitat.
--------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3622


Data del document
:   27-02-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 27 de febrer de 2024, del conseller de Sanitat, per la qual es crea el registre general del Departament de Salut de Dénia de la Conselleria de Sanitat. [2024/3622]  
El Decret 191/2014, de 14 de novembre (DOGV 19.11.2014), del Consell, pel qual es regula l'atenció a la ciutadania, el registre d'entrada i eixida de documents i l'ordenació de les oficines de registre en l'Administració de la Generalitat, establix en el seu article 18 que la creació, modificació o supressió de les oficines de registre s'efectuarà mitjançant resolució del respectiu titular de la Conselleria.  
  
En l'actualitat, la conselleria té establides oficines de registre general i auxiliar en els seus servicis centrals, a l'Escola Valenciana d'Estudis en Salut Pública, en el Centre de Salut Pública de València, en les seues direccions territorials de Castelló, València i Alacant i en 20 departaments de salut. Tenint en compte la naturalesa i el volum de documentació administrativa que es genera en els departaments de salut de la Conselleria de Sanitat, i també la conveniència de facilitar als ciutadans la presentació d'escrits i comunicacions, es considera necessari seguir amb l'assignació, almenys, d'una oficina de registre general en cadascun dels departaments de salut que esta conselleria gestiona directament, acollint-se a la possibilitat de creació d'estes oficines mitjançant la via prevista en el ja al·ludit article 18 del Decret 191/2014.  
  
En conseqüència, està pendent la creació d'oficines en el Departament de Salut de Dénia que ha passat a la gestió pública. Estes oficines de registre duran a terme les funcions previstes en la normativa bàsica estatal reguladora del procediment administratiu comú i en l'esmentat Decret 191/2014.  
En virtut del que s'ha exposat i de conformitat amb les facultats conferides per l'article 28 de la Llei 5/1983, de 30 de desembre, del Consell; del que s'establix en l'article 7 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions; del Decret 135/2023, de 10 d'agost, del Consell, pel qual s'aprova el reglament orgànic i funcional de la Conselleria de Sanitat, i l'Orde 4/2023, de 13 d'octubre, de la Conselleria de Sanitat, per la qual es desplega l'esmentat decret, resolc:  
  
Primer. Objecte  
Es crea el registre general del Departament de Salut de Dénia amb seu a l'Hospital de Dénia. Partida de Beniadlà, s/n, planta baixa. 03121 Dénia (Alacant). Telèfon: 873 419 752.  
  
Segon. Funcions  
Esta oficina de registre durà a terme les funcions previstes en la normativa bàsica estatal reguladora del procediment administratiu comú i en el Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida de documents i l'ordenació de les oficines de registre en l'administració de la Generalitat i, en concret, les funcions assignades a les oficines d'assistència en matèria de registre.  
  
Tercer. Publicitat  
La present resolució es publicarà en el Diari Oficial de la Generalitat Valenciana, per raons d'interés públic, a l'empara del que s'establix en l'article 45.1 de la Llei 39/2015, d'1 d'octubre, del procediment administratiu comú de les administracions públiques, sense perjuí de la seua publicació en el portal corporatiu de la Generalitat, en l'apartat d'atenció al ciutadà/guia PROP.  
  
Quart. Eficàcia  
Esta resolució produirà efectes des de l'endemà de la seua publicació en el Diari Oficial de la Generalitat Valenciana.  
  
La present resolució posa fi a la via administrativa i en contra es podrà interposar recurs potestatiu de reposició davant el mateix òrgan que va dictar l'acte en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o podrà ser recorreguda en via contenciosa administrativa en el termini de dos mesos comptats des de l'endemà de la seua publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, d'acord amb el que s'establix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que es puga interposar qualsevol altre recurs dels previstos en la legislació vigent.  
  
València, 27 de febrer de 2024.- El conseller de Sanitat: Marciano Gómez Gómez.